મહાશિવરાત્રિએ ભોળાનાથને રીઝવવાનો શ્રેષ્ઠ દિન હોય સવારથી જ ભડકેશ્વર મહાદેવ મંદિરે ભાવિકોનું ઘોડાપુર ઉમટી પડે છે અને મહાદેવને ષોડશોપચાર મંત્રો સાથે દૂધ તથા જલનો અભિષેક, બીલીપત્ર ચડાવી શિવજીની વિશેષ પૂજા અર્ચના કરવામાં આવે છે. આ પવિત્ર દિવસે ભગવાન શિવની કૃપાથી સમુદ્રના નીર આપોઆપ ઓસરી જતાં સગ્ર દિન દરમ્યાન ભાવિકો સેતુ પસાર કરી ભોળાનાથના દર્શન કરી શકે છે. દર વર્ષે ઓખામંડળના હજારો ભાવિકો શિવરાત્રિના શુભદિને ભડકેશ્વર મહાદેવ મંદિરે દર્શન કરી ધન્યતા અનુભવે છે. બપોર બાદ અહીં ભવ્ય લોકમેળો પણ યોજાય છે.